text: Hest døde lige efter målstregen
  13 juli 2012 kl. 15.35
  Hesten Giftig faldt om og døde lige efter, at den havde passeret målstregen i løb nummer seks på Billund Travbane torsdag aften. Hesten var sekunder forinden blevet nr. to i løbet.
  - Den eksploderede pludselig kort før mål. Jeg fornemmede, at der var noget galt straks efter mål og trak den ud i banen, hvor den faldt død om, siger hestens kusk, Rene Kjær til travoggalop.dk.
  Hesten blev forsøgt genoplivet. Travbanens dyrlæge formoder, at hesten har fået hjertestop, siger Rene Kjær.
  Han var kort efter den tragiske episode i sulkyen igen til næste løb.
  